Komisjoni määrus (EÜ) nr 1918/2002,

25. oktoober 2002,

millega muudetakse määrust (EÜ) nr 1788/2001 põllumajandustoodangu mahepõllundustootmist ning põllumajandustoodete ja toiduainete puhul sellele viitavaid märgiseid käsitleva nõukogu määruse (EMÜ) nr 2092/91 artikli 11 alusel kolmandatest riikidest ühendusse importimise puhul ettenähtud kontrollsertifikaadi üksikasjalike rakenduseeskirjade kehtestamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuni 1991. aasta määrust (EMÜ) nr 2092/91 mahepõllumajandussaaduste tootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 473/2002, [2] eriti selle artikli 11 lõike 3 punkti b ja artikli 11 lõiget 4,

ning arvestades järgmist:

(1) Komisjoni määrusega (EÜ) nr 1788/2001, [3] muudetud määrusega (EÜ) nr 1113/2002, [4] kehtestatakse imporditavate toodete kontrollsertifikaat ja nähakse ette, et neid sertifikaate kohaldatakse alates 1. novembrist 2002 toodete suhtes, mida imporditakse määruse (EMÜ) nr 2092/91 artikli 11 lõigetes 1 ja 6 ettenähtud korra alusel.

(2) Määruse (EÜ) nr 1788/2001 kohaldamise üritamisel on teatavatel liikmesriikidel esinenud mõningaid tehnilisi raskusi. Seetõttu tuleks määrust läbipaistvuse huvides ja segaduste vältimiseks täpsustada.

(3) Eelkõige tuleks ajakohastada viited nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, [5] viimati muudetud Euroopa Parlamendi ja nõukogu määrusega (EÜ) nr 2700/2000, [6] kohastele peatamismenetlustele ja viited määruse (EMÜ) nr 2092/91 III lisale. Seoses sellega tuleks ajakohastada sertifikaadi näidised ja sertifikaadi väljavõtte näidised, mis on esitatud määruse (EÜ) nr 1788/2001 I ja II lisas.

(4) Seetõttu tuleks määrust (EMÜ) nr 1788/2001 vastavalt muuta.

(5) Sertifikaadi ja väljavõtte muudetud näidistega kohandamine nõuab üleminekuaega, mille jooksul võib kasutada varasemaid näidiseid.

(6) Käesolevas määruses sätestatud meetmed on määruse (EMÜ) nr 2092/91 artikli 14 kohaselt asutatud komitee arvamusega kooskõlas,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 1788/2001 muudetakse järgmiselt.

1. Artikli 4 lõike 12 esimene lõik asendatakse järgmisega:

"Esimene kaubasaaja täidab kaubasaadetise vastuvõtmisel kontrollsertifikaadi originaaleksemplari 18. lahtri, mis tõendab kaubasaadetise vastuvõtmist määruse (EMÜ) nr 2092/91 III lisa C jao punktis 6 ettenähtud korras."

2. Artiklit 5 muudetakse järgmiselt:

a) lõiget 1 muudetakse järgmiselt:

i) esimene lõik asendatakse järgmisega:

"Kui kolmandast riigist saabunud kaubasaadetisele määratakse nõukogu määruses (EMÜ) nr 2913/92, millega kehtestatakse ühenduse tolliseadustik, [7] ettenähtud tolliladustamine või sisene töötlemine peatamissüsteemi vormis ja sellele tuleb teha üks või enam ettevalmistustoimingut, tuleb kaubasaadetise suhtes kohaldada enne esimese ettevalmistustoimingu tegemist käesoleva määruse artikli 4 lõikes 1 nimetatud meetmeid."

ii) kolmas lõik asendatakse järgmisega:

"Pärast kõnealust ettevalmistamist peab kontrollsertifikaadi kinnitatud originaaleksemplar olema kaubasaadetisega kaasas ning see esitatakse asjaomase liikmesriigi asutusele, kes kontrollib kaubasaadetise vabasse ringlusse lubamiseks."

b) lõiget 2 muudetakse järgmiselt:

i) neljas lõik asendatakse järgmisega:

"Pärast kaubasaadetise jaotamist peab kontrollsertifikaadi kinnitatud väljavõtte originaaleksemplar olema asjaomase partiiga kaasas ning see esitatakse asjaomase liikmesriigi asutusele, kes kontrollib asjaomase partii vabasse ringlusse lubamiseks."

ii) viies lõik asendatakse järgmisega:

"Partii vastuvõtja täidab vastuvõtmisel kontrollsertifikaadi väljavõtte originaaleksemplari 15. lahtris, mis tõendab partii vastuvõtmist määruse (EMÜ) nr 2092/91 III lisa B jao punktis 5 ettenähtud korras."

c) lõige 3 asendatakse järgmisega:

"3. Lõigetes 1 ja 2 nimetatud ettevalmistus- ja jaotamistoimingud peavad toimuma määruse (EMÜ) nr 2092/91 artiklite 8 ja 9, kõnealuse määruse III lisa üldsätete ja kõnealuse lisa B ja C jao erisätete ning eelkõige C jao punktide 3 ja 6 kohaselt. Toimingud tehakse määruse (EMÜ) nr 2092/91 artiklis 5 ettenähtud korras."

3. I ja II lisa asendatakse käesoleva määruse lisa tekstiga.

Artikkel 2

Käesoleva määruse kohaldamisest alates kuuekuulise üleminekuajal lubatakse välja anda kontrollsertifikaate, mis vastavad määruse (EÜ) nr 1788/2001 I ja II lisas esitatud näidistele, mida ei ole veel käesoleva määruse kohaselt muudetud.

Artikkel 3

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. oktoober 2002

Komisjoni nimel

komisjoni liige

Franz Fischler

[1] EÜT L 198, 22.7.1991, lk 1.

[2] EÜT L 75, 16.3.2002, lk 21.

[3] EÜT L 243, 13.9.2001, lk 3.

[4] EÜT L 168, 27.6.2002, lk 31.

[5] EÜT L 302, 19.10.1992, lk 1.

[6] EÜT L 311, 12.12.2000, lk 17.

[7] EÜT L 302, 19.10.1992, lk 1.

--------------------------------------------------

LISA

"

I LISA

Euroopa Ühendusse imporditavate mahepõllundustoodete kontrollsertifikaadi näidis

Sertifikaadi näidise puhul määratakse kindlaks:

- tekst,

- vorm ühel lehel,

- lahtrite paigutus ja mõõtmed.

+++++ TIFF +++++

+++++ TIFF +++++

+++++ TIFF +++++

II LISA

Kontrollsertifikaadi väljavõtte näidis

Sertifikaadi väljavõtte näidise puhul määratakse kindlaks:

- tekst,

- vorm,

- lahtrite paigutus ja mõõtmed.

+++++ TIFF +++++

+++++ TIFF +++++

"

--------------------------------------------------